Ѕѣлѡ̀ прикла́дно и во все́мъ поле́зно позна́вшымъ на́мъ пу́ть благоче́стія, а́ще вся̂ су̂щая на̂ша прода́ти, и я̀же ѿ си́хъ имѣ̂нія разда́ти по за́повѣди гдс̑ни, и не извѣ́томъ я́кобы всегда̀ хотѣ́ти ми́лостыню твори́ти и преслу́шати сп҃си́телево повелѣ́ніе: бу́детъ бо на́мъ ѿ сегѡ̀, пе́рвое у́бѡ коему́ждо до́брое безпеча́ліе, и ѿсю́ду про́чее ненавѣ́стно убо́жество,є́же вся́кія непра́вды, и вся́кагѡ суда̀ вы́шше му́дрствуетъ, за є́же не имѣ́ти на́мъ ктому̀ ве́щь, ѻ́гнь лихои́мцєвъ воспаля́ющую